Wendy Carlos

Wendy Carlos (1939–) er en amerikansk komponist som spesialiserte seg på synthesizere av merket Moog.

Liv og virke 
Carlos, som kommer fra en arbeiderfamilie, lærte å spille piano seks år gammel og skrev sin første komposisjon i en alder av ti. Fjorten år gammel vant Carlos en pris for bygging av en datamaskin. 

Etter å ha studert musikk og fysikk ved Brown og musikkomposisjon ved Columbia University, begynte Carlos å arbeide i Gotham Recording som såkalt «tape editor», ble kjent med Robert Moog og hjalp ham utvikle bl.a. klaviaturens tangentfølsomhet. 

Carlos tok opp albumet Switched-On Bach, som består av Johann Sebastian Bach-fortolkninger, i 1968 på utstyr som hun hadde bygd selv. Albumet vant tre (eller fire) Grammy-priser.

Carlos led av dysfori og undergikk østrogenkur i nærmere to år for å bli kvinne. I 1972 gjennomgikk hun kjønnsbekreftende kirurgi.

Verk i utvalg 
 Switched-On Bach
 Soundtrack til A Clockwork Orange.
 Soundtrack til Tron.

Referanser

Eksterne lenker 
 
 
 
 

Komponister fra USA
Personer fra Providence County i Rhode Island